दस हजार लोगों का फीडबैक तय करेगा देश में स्वच्छ शहरों में लुधियाना की पोजिशन
{5 जनवरी से केंद्रीय टीम शहर में
यशपालशर्मा| लुधियाना
साफसफाई के मामले में लुधियाना शहर देश के कौन से पायदान पर खड़ा है, ये आपकी ओर से दिए जाने वाला फीडबैक तय करेंगे। आपसे से ये फीडबैक दिल्ली से अगले सप्ताह लुधियाना आने वाली एक टीम फोन पर या फिर आपके घर आकर लेगी। इस टीम की ओर से आपके फीडबैक के साथ साथ शहर की 12 अनएप्रूव्ड कालोनियाें, 12 अप्रूव्ड कालोनियों, 12 स्लम एरिया में जाकर सफाई की ग्राउंड रिपोर्ट जुटाई जाएगी और इस आधार पर एक रिपोर्ट तैयार कर केंद्रीय शहरी विकास मंत्रालय को सौंपी जाएगी। जिसके बाद ये टीम लुधियाना शहर पूरे देश में कौन से पायदान पर हैं, कि नंबरिंग की जाएगी। इस संबंधी नगर निगम के एडिशनल कमिश्नर ऋषिपाल सिंह ने एक प्रेसवार्ता के जरिए शहर के लोगों से अपील की है कि नगर निगम की ओर से शहर की सफाई व्यवस्था काे लेकर किए जा रहे प्रबंधों का फीडबैक दें। पब्लिक अपना फीडबैक नगर निगम के टोल फ्री नंबर 1800-267-2777 पर भी दे सकते हैं और ये नंबर 15 जनवरी 2016 तक चालू रहेगा।
5 जनवरी से टीम लुधियाना में
5जनवरी को केंद्र से क्वालिटी कौंसिल आफ इंडिया की चार मेंबरी टीम पूरे शहर में साफ सफाई की व्यवस्था पर रिपोर्ट तैयार करने को शहर में पहुंचेगी और 8 जनवरी तक ये शहर में रहेगी। इससे पहले केंद्र की ओर से गुप्त तौर पर करवाए सर्वे में स्वच्छ शहरों की सूची में लुधियाना को 381 वां स्थान दिया गया था। स्वच्छ शहरों की सूची में लुधियाना को बेहतर स्थिति में लाने को नगर निगम की ओर से पिछले कुछ महीनों से सार्वजनिक स्थल पर सिगरेट बीड़ी पीने से रोकने, सफाई मुहिम, नए पब्लिक शौचालयों की व्यवस्था और खाने पीने की गुणवता जांचने को मुहिम छेड़ी हुई है।
hin_Deva bho_Deva bho_Deva hin_Deva bho_Deva hin_Deva